rejauldu/bengali-wikipedia huggingface dataset:
আগুনের পরশমণি বাংলাদেশের প্রখ্যাত সাহিত্যিক হুমায়ূন আহমেদ-এর একটি বাংলাদেশী স্বাধীনতা যুদ্ধ ভিত্তিক উপন্যাস। এটি ১৯৮৬ সালে অন্যপ্রকাশ থেকে প্রকাশিত হয়। পরবর্তীতে ১৯৯৪ সালে ঔপন্যাসিক নিজেই এই উপন্যাস অবলম্বনে একই শিরোনামে চলচ্চিত্র নির্মাণ করেন।   গল্প সংক্ষেপ  ১৯৭১ সালের মে মাস। অবরুদ্ধ ঢাকায় ভীষণ নিস্তব্ধ রাতের বুক চিরে ছুটছে পাকিস্তানি হানাদার বাহিনীর সাঁজোয়া গাড়ির বহর। তীব্র হতাশা, তীব্র ভয়ে কাঁপছে বাংলাদেশের মানুষ। অবরুদ্ধ ঢাকার একটি পরিবারের কর্তা মতিন সাহেব ট্রানজিস্টার শোনার চেষ্টা করছেন মৃদু ভলিউমে। ভয়েস অব আমেরিকা, বিবিসি, স্বাধীন বাংলা বেতার কেন্দ্র শোনার চেষ্টা করছেন। নব ঘোরাচ্ছেন ট্রানজিস্টারের। হঠাৎ শুনতে পেলেন বজ্রকণ্ঠের অংশ বিশেষ:- ‘মনে রাখবা রক্ত যখন দিয়েছি / রক্ত আরও দিবঃ / এবারের সংগ্রাম আমাদের মুক্তির সংগ্রাম / এবারের সংগ্রাম আমাদের স্বাধীনতার সংগ্রাম। মতিন সাহেবের পরিবারে কয়েকদিন পর হাজির হন উনার বন্ধুর ছেলে বদিউল আলম বদি এবং তার সাথের মুক্তিযোদ্ধারা একের পর এক অভিযান করে সফলতা লাভ করে। কিন্তু এক এক করে তারা পাক বাহিনীর হাতে বন্দী হয়। ধরা পড়ার পর গেরিলাযোদ্ধা রাশেদুল করিমকে জিজ্ঞাসাবাদের সময় থু থু ছিটিয়েছেন পাকিস্তানি মেজরের মুখে। হাতের আঙুল কেটে ফেলা হয়েছে তার। মাথা নোয়াননি। অবশেষে আসাদুজ্জামান নূর গুলি খান। তাকে সারানোর মত ডাক্তার ঔষধের এর জন্য সকাল পর্যন্ত অপেক্ষা করতে হবে। কিন্তু তিনি কি পারবেন সকাল পর্যন্ত বাঁচতে? তিনি কি আরেকটি সূর্যালোক দেখতে পাবেন? এভাবেই শেষ হয় উপন্যাসটির কাহিনী।   চলচ্চিত্র   আগুনের পরশমণি ১৯৯৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। বাংলাদেশের স্বাধীনতা যুদ্ধভিত্তিক এই চলচ্চিত্রটি পরিচালনা করেন বাংলাদেশের বিখ্যাত কথাসাহিত্যিক হুমায়ূন আহমেদ। এটিই তার পরিচালিত প্রথম পূর্ণদৈর্ঘ্য চলচ্চিত্র। এতে অভিনয় করেছেন বিপাশা হায়াত, আসাদুজ্জামান নূর, আবুল হায়াত, ডলি জহুর সহ আরো অনেকে। বাংলাদেশ সরকারের অনুদানের ছবি আগুনের পরশমণি শ্রেষ্ঠ চলচ্চিত্রসহ আটটি বিভাগে জাতীয় চলচ্চিত্র পুরস্কার অর্জন করে।   আরও দেখুন   নন্দিত নরকে  দুই দুয়ারী  শ্রাবণ মেঘের দিন  আমার আছে জল   তথ্যসূত্র    বহিঃসংযোগ   বিষয়শ্রেণী:বাংলা ভাষার উপন্যাস বিষয়শ্রেণী:হুমায়ূন আহমেদের উপন্যাস বিষয়শ্রেণী:বাংলাদেশের স্বাধীনতা যুদ্ধভিত্তিক উপন্যাস বিষয়শ্রেণী:চলচ্চিত্রে অভিযোজিত বাংলাদেশী উপন্যাস বিষয়শ্রেণী:বাংলাদেশী যুদ্ধভিত্তিক উপন্যাস বিষয়শ্রেণী:অন্যপ্রকাশের বই
এম্পেরার পেঙ্গুইন বা সম্রাট পেঙ্গুইন (ইংরেজি: Emperor Penguin) (Aptenodytes forsteri) পেঙ্গুইন প্রজাতিদের মধ্যে সবথেকে লম্বা এবং সবথেকে ভারি পেঙ্গুইন। এদের বসবাস হল অ্যান্টার্কটিকাতে। মহিলা এবং পুরুষ দুজনেরই সমান মাপের পালক আছে এবং দুজনেরই উচ্চতা সমান হয়। এদের উচ্চতা হয় ১২২ সেমি (৪৮ ইঞ্চি) এবং এদের ওজন হয় ২২-৪৫ কেজি (৪৯-৯৯ পাউন্ড)। এদের একটি প্রাপ্তবয়স্ক পেঙ্গুইনের উচ্চতা ৬ থেকে সাড়ে ৬ ফুট পর্যন্ত হয়।  এদের পৃষ্ঠীয় দিক এবং মাথা কালো এবং রুঢ়ভাবে সাদা পেট থেকে অঙ্কিত হয়, এদের বুক হয় ফ্যাকাসে হুলুদ রঙের এবং কানে উজ্জ্বল হলুদ রঙের দাগ দেখতে পাওয়া যায়। সব পেঙ্গুইনদের মতোই এরাও উড়তে পারে না। এদের শরীর হয় মসৃণ, পাখনাগুলো চ্যাপ্টা এবং বলিষ্ঠ ফ্লিপারে পরিণত হয়েছে সামুদ্রিক আবহাওয়ার সাথে মানিয়ে নেওয়ার জন্য।  এদের প্রধান খাদ্য হল মাছ এবং তা ছাড়াও এরা কবচী, ক্রিল, স্কুইড ইত্যাদিও খাদ্য হিসেবে গ্রহণ করে থাকে। এই প্রজাতি জলের মধ্যে প্রায় ১৮ মিনিট ধরে ডুবে থাকতে পারে এবং এরা ৫৩৫ মিটার (১,৭৫৫ ফুট) গভীরতা পর্যন্ত ডুব দিতে সক্ষম। এই সুবিধার জন্য এদের শরীরে বেশকিছু অভিযোজনের ব্যবস্থা আছে যা হল কম অক্সিজেন পর্যায়ে কাজ করার জন্য অসাধারণভাবে কাঠামোগত হিমোগ্লোবিন থাকে এদের শরীরে। বারোট্রমা কমাতে এদের শরীর প্রচণ্ড শক্ত হাড় দিয়ে গঠিত। এবং এরা তাদের শরীরের বিপাক কমানোর জন্য বিভিন্ন গৌণ অঙ্গ বন্ধ রাখতে পারে।  এরাই একমাত্র পেঙ্গুইন জাতি যারা শীকালের অ্যান্টার্কটিকাতে প্রজনন করে। প্রজননের জন্য এই পেঙ্গুইনরা ৫০-১২০ কিলোমিটার (৩১-৭৫ মাইল) স্থানান্তর করে প্রজনন ক্ষেত্রে। মহিলারা একটাই ডিম পারে, যেটা পুরুষরা তা দেয়। আর তখন মহিলারা ভোজনে সমুদ্রে ফিরে যায়। এদের আয়ু প্রধানত ২০ বছর হয়, অবশ্য কিছু কিছু সমউ দেখা গেছে যে কিছু কিছু পেঙ্গুইন ৫০ বছর বয়স পর্যন্তও বাঁচতে পারে।   শ্রেণিবিন্যাস  চিত্রশালা   তথ্যসূত্র   বিষয়শ্রেণী:পেঙ্গুইন বিষয়শ্রেণী:অ্যান্টার্কটিক পাখি বিষয়শ্রেণী:১৮৪৪-এ বর্ণিত পাখি বিষয়শ্রেণী:জর্জ রবার্ট গ্রে কর্তৃক নামকরণকৃত ট্যাক্সা
গঙ্গা মৈয়া তোহে পিয়রী চঢ়ৈবো কুন্দন কুমার পরিচালিত ১৯৬৩ খ্রিস্টাব্দে মুক্তিপ্রাপ্ত একটি ভোজপুরী চলচ্চিত্র। এটি ভোজপুরী ভাষায় নির্মিত সর্বপ্রথম চলচ্চিত্র এবং এতে অভিনয় করেন কুমকুম, অশীম কুমার, ও নাজির হুসেন। চলচ্চিত্রটিতে সঙ্গীত প্রদান করেন চিত্রগুপ্ত শ্রীবাস্তব, গীত রচনা করেন শৈলেন্দ্র এবং লতা মঙ্গেশকর ও মহম্মদ রফি নেপথ্য গায়ক ছিলেন।  গঙ্গা মৈয়া তোহে পিয়রী চঢ়ৈবো ১৯৬৩ খ্রিস্টাব্দের ২২শে ফেব্রুয়ারি পাটনার, বীনা সিনেমায় মুক্তি পায়। চলচ্চিত্রটি কুন্দন কুমার পরিচালনা করেন এবং বিশ্বনাথ প্রসাদ শাহাবাদী প্রযোজনা করেন, যিনি ভারতের প্রথম রাষ্ট্রপতি ডঃ রাজেন্দ্র প্রসাদের পরিচিত ছিলেন। চলচ্চিত্রটির প্রাথমিক নির্মাণব্যয় ₹১৫০,০০০ ধরা হলেও নির্মাণকাজ শেষ করতে প্রায় ৫০০,০০০ টাকা খরচ হয়। মুক্তির পূর্বে রাজেন্দ্র প্রসাদের জন্য পাটনার সদাকত আশ্রমে বিশেষ প্রদর্শনীর আয়োজন করা হয়েছিল।  চলচ্চিত্রটি মূলত বিধবা পুনর্বিবাহ ভিত্তিক কাহিনীচিত্র।   কুশীলব    গীতমালা  গঙ্গা মৈয়া তোহে পিয়রী চঢ়ৈবোতে সঙ্গীত প্রদান করেন চিত্রগুপ্ত শ্রীবাস্তব ও গান রচনা করেন শৈলেন্দ্রদাস কেশরীলাল   "গঙ্গা মৈয়া তোহে পিয়রী চঢ়ৈবো" - লতা মঙ্গেশকর, ঊষা মঙ্গেশকর  "সোনওয়া কে পিঞ্জিরা মেঁ" - মহম্মদ রফি  "মোরে কারেজওয়া মেঁ পির " - লতা মঙ্গেশকর, ঊষা মঙ্গেশকর  "কাহে বঁসুরিয়া বাজাওলে" (আনন্দময়) - লতা মঙ্গেশকর  "অব তো লাগাত মোরা সোলওয়া সাল" - সুমন কল্যাণপুর  "লুক চুক বদরা" - লতা মঙ্গেশকর  "কাহে বঁসুরিয়া বাজাওলে" (বিষণ্ণতাময়) - লতা মঙ্গেশকর   মুক্তি ও অভ্যর্থনা  ভোজপুরী ফিল্ম সমারোহ সমিতি কর্তৃক ২৭ এপ্রিল ১৯৬৫ খৃস্টাব্দে প্রথম ভোজপুরী চলচ্চিত্র পুরস্কারের আয়োজন করা হয়, কলিকাতার আনন্দবাজার পত্রিকা ভবনে। এতে গঙ্গা মৈয়া তোহে পিয়রী চঢ়ৈবো চলচ্চিত্রটি কয়েকটি পুরস্কার জয় করে, যার মধ্যে, শ্রেষ্ঠ অভিনেত্রী (কুমকুম), শ্রেষ্ঠ পার্শ্ব-অভিনেতা (নাজির হুসেন), শ্রেষ্ঠ গান (শৈলেন্দ্র), শ্রেষ্ঠ কাহিনী (নাজির হুসেন), এবং শ্রেষ্ঠ নেপথ্য গায়ক - পুরুষ (মহম্মদ রফি- " সোনওয়া কে পিঞ্জরে মেঁ")।   কিংবদন্তি  ২০১১ খ্রিস্টাব্দে ৯৯তম বিহার দিবস উদ্‌যাপন উপলক্ষে চলচ্চিত্রটি প্রদর্শন করা হয়।   তথ্যসূত্র    বহিঃসংযোগ     বিষয়শ্রেণী:ভোজপুরি ভাষার চলচ্চিত্র বিষয়শ্রেণী:১৯৬৩-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতে বিধবা বিবাহ বিষয়ে চলচ্চিত্র বিষয়শ্রেণী:বিহারে চিত্রায়িত চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:১৯৬২-এর চলচ্চিত্র বিষয়শ্রেণী:বিহারে ধারণকৃত চলচ্চিত্র
পরানীতিশাস্ত্র, পরানীতিবিদ্যা বা অধিনীতিবিদ্যা (metaethics) হচ্ছে নীতিশাস্ত্রের একটি শাখা যা নৈতিক বৈশিষ্ট্যসমূহ, উক্তি, প্রবণতা এবং বিচারের প্রকৃতি বোঝার চেষ্টা করে। পরানীতিশাস্ত্র, হচ্ছে নীতিশাস্ত্রের চারটি শাখার মধ্যে একটি যা সাধারণভাবে দার্শনিকদের মধ্যে স্বীকৃত হয়ে থাকে। অন্যগুলো হল বর্ণনামূলক নীতিশাস্ত্র, আদর্শগত নীতিশাস্ত্র ও ফলিত নীতিশাস্ত্র।  যেখানে আদর্শগত নীতিশাস্ত্র "আমার কী কাজ করা উচিত" এরকম প্রশ্ন নিয়ে কাজ করে, এবং এভাবে এর মাধ্যমে কিছু নৈতিক মূল্যবোধ অর্পণ করে এবং অন্যগুলোকে বাতিল করে দেয়, পরানীতিশাস্ত্র সেখানে "ভালত্ব (goodness) কাকে বলে" এবং "কীভাবে আমরা বলতে পারি যে কী ভাল আর কী মন্দ?"। এটি নৈতিক বৈশিষ্ট্য ও মূল্যায়নের প্রকৃতি বোঝার চেষ্টা করে।  কয়েকজন তাত্ত্বিক বলেন, প্রকৃত নৈতিক তত্ত্বের প্রকৃত মূল্যায়ন এবং বাস্তব নৈতিক সিদ্ধান্ত তৈরির জন্য  নৈতিকতার ক্ষেত্রে অধিবিদ্যীয় আলোচনা দরকারী; অন্যেরা বিপরীত প্রতিজ্ঞা থেকে যুক্তি দেন এবং প্রস্তাব দেন যে আমাদের অবশ্যই নৈতিকতার অধিবিদ্যা নিয়ে কাজ করার পূর্বে নৈতিক সজ্ঞা থেকে ধারণা দান করতে হবে।  বিষয়শ্রেণী:নীতিশাস্ত্র বিষয়শ্রেণী:নীতিশাস্ত্র সম্বন্ধীয় বিষয়শ্রেণী:নৈতিক তত্ত্ব বিষয়শ্রেণী:অধিদর্শন
গৃধ্রশৃঙ্গ বা গিজ্জকূট () বা গৃধ্রকূট () হলো বৌদ্ধ ঐতিহ্য মতে, রাজগহ (বর্তমানে রাজগির, বা রাজগৃহ) বুদ্ধের পশ্চাদপসরণ। এটি তাঁর অনেকগুলো বক্তৃতার দৃশ্য ছিল।  রাজগির ভারতের বিহারে গৃধ্রশৃঙ্গ অবস্থিত। এটি এমন নামকরণ করা হয়েছে কারণ এটি ডানা ভাঁজ করে বসা শকুনের মতো।   বৌদ্ধ সাহিত্যে  গৃধ্রশৃঙ্গ হলো ঐতিহ্য অনুসারে, বুদ্ধ ও তাঁর শিষ্যদের দ্বারা প্রশিক্ষণ ও পশ্চাদপসরণ উভয়ের জন্যই ঘন ঘন অনেকগুলি স্থানের একটি। থেরবাদ বৌদ্ধধর্মের পালি ত্রিপিটকে এবং মহাযান সূত্রে বৌদ্ধ গ্রন্থে এর অবস্থান প্রায়শই উল্লেখ করা হয়েছে যেখানে বুদ্ধ নির্দিষ্ট উপদেশ দিয়েছিলেন। উপদেশগুলির মধ্যে রয়েছে হৃদয়সূত্র, সদ্ধর্ম পুণ্ডরীক সূত্র এবং শূরঙ্গম সমাধি সূত্রের পাশাপাশি অনেক প্রজ্ঞাপারমিতা সূত্র। এটি সদ্ধর্ম পুণ্ডরীক সূত্র, অধ্যায় ১৬-এ বুদ্ধের বিশুদ্ধ ভূমি হিসাবে স্পষ্টভাবে উল্লেখ করা হয়েছে।   তথ্যসূত্র    উৎস     বহিঃসংযোগ    Vulture Peak on Dhamma Wiki  elevation on buddhadhyana  বিষয়শ্রেণী:নালন্দা জেলা বিষয়শ্রেণী:বিহারের ইতিহাস
আরক্কোনম লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ১৯৭৭ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল।  তামিলনাড়ুর সবচেয়ে গুরুত্বপূর্ণ আসনগুলির মধ্যে অন্যতম হল লোকসভা আরক্কোনম আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি    তিরুতণি বিধানসভা কেন্দ্র এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।   আরক্কোনম বিধানসভা কেন্দ্র এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত।   চোলিঙ্ঘর বিধানসভা কেন্দ্র এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।   কাটপাড়ি বিধানসভা কেন্দ্র এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।   আর্কট বিধানসভা কেন্দ্র এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।   রাণীপেট বিধানসভা কেন্দ্র এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।   আরক্কোনম লোকসভা কেন্দ্র বিজয়ী বর্তমান ও প্রাক্তন সংসদ   আরক্কোনম লোকসভা কেন্দ্র বিজয়ী বর্তমান সংসদ ডিএমকে দলের সদস্য ডাঃ এস জগত্রাকশাকান  এবং প্রাক্তন সংসদ ছিলেন এডিএমকে দলের সদস্য জি. হরি।   তথ্যসূত্র    আরও পড়ুন   Surjit S. Bhalla. Citizen Raj: Indian Elections 1952-2019 (2019   Prannoy Roy, Dorab R. Sopariwala . he Verdict:Decoding India's Elections (2019)    বহিঃসংযোগ   আরক্কোনম লোকসভা নির্বাচনের ফলাফল সরাসরি ২০১৯      ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:তামিলনাড়ুর লোকসভা কেন্দ্র বিষয়শ্রেণী:ভেল্লোর জেলা
দিয়েগো জারা রোদ্রিগেস (; জন্ম: ২১ সেপ্টেম্বর ১৯৯৫; দিয়েগো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।  প্রারম্ভিক জীবন দিয়েগো জারা রোদ্রিগেস ১৯৯৫ সালের ২১শে সেপ্টেম্বর তারিখে ব্রাজিলের মাতো গ্রোসো দো সুলের কোরুম্বায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ                বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সাগান তোসুর খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:জাপানে প্রবাসী ফুটবলার বিষয়শ্রেণী:কাশিওয়া রেইসোলের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
মানিনী মিশ্র হলেন একজন ভারতীয় চলচ্চিত্র এবং টেলিভিশন অভিনেত্রী, যিনি শশশশ...কোই হ্যায় ধারাবাহিকে অভিনয় করেছিলেন যা স্টার প্লাসে সম্প্রচারিত হয়েছিল। এছাড়াও সনি এন্টারটেইনমেন্ট টেলিভিশনের জনপ্রিয় ধারাবাহিক জস্সী জ্যায়সী কোই নহীঁ-তে পরী কপাড়িয়ার চরিত্রে অভিনয় করে তিনি যথেষ্ট জনপ্রিয়তা অর্জন করেছিলেন। তিনি সি. আই. ডি.-তে ডা. সোনালী বারভের চরিত্রে অভিনয় করার জন্যও পরিচিত। তাকে আরও অনেক টেলিভিশন ধারাবাহিকে দেখা গেছে। তিনি বেশ কয়েকটি চলচ্চিত্রেও অভিনয় করেছেন। তিনি কালার্স টিভির ধারাবাহিক লাডো ২-তে শাগুনের চরিত্রে অভিনয় করেছিলেন। তিনি ২০২১ সালে কালার্স টিভিতে কুচ তো হ্যায় - নাগিন এক নায়ে রঙ্গ ম্যায় ধারাবাহিকে পাম এর চরিত্রে অভিনয় করেছেন।   ব্যক্তিগত জীবন  মানিনী মিশ্র অভিনেতা মিহির মিশ্রকে বিয়ে করেন, যিনি জনপ্রিয় টেলিভিশন ধারাবাহিক সঞ্জীবনী-তে ড. রাহুল এর চরিত্রে অভিনয় করেছেন। নিউজ রিপোর্টগুলো নিশ্চিত করেছে যে তারা সম্প্রতি আলাদা হয়েছেন।   অভিনয় জীবন  মিশ্র জস্সী জ্যায়সী কোই নহীঁ ধারাবাহিকে ভিলেন মল্লিকার বন্ধু পরী কপাড়িয়ার চরিত্রে অভিনয় করে প্রথম পরিচিতি লাভ করেন। তিনি ঘর কি লক্ষ্মী বেটিয়াঁ ধারাবাহিকে চঞ্চল কাকিমার চরিত্রে অভিনয় করেন। ২০০৫ সালে তিনি স্টার ওয়ান চ্যানেলে দ্য গ্রেট ইন্ডিয়ান কমেডি শো এবং আপাতবাস্তব অনুষ্ঠান নাচ বালিয়ে-তে তার স্বামীর সাথে অংশগ্রহণ করেছিলেন। মিশ্র সাব টিভির টুইংকল বিউটি পার্লার ধারাবাহিকে রাগিনীর চরিত্রে অভিনয় করেন। জনপ্রিয় ধারাবাহিক রিমিক্স-এ তাকে দেখা গেছে। এছাড়াও ২০১০ থেকে ২০১১ সাল পর্যন্ত তিনি সি. আই. ডি.-তে ডা. সোনালী বারভে চরিত্রে অভিনয় করেন।   টেলিভিশন   বছর অনুষ্ঠান  ভূমিকা    টীকা  ১৯৯৫-১৯৯৬  আম্মা ঔর ফ্যামিলি  ফারাহ  ২০০২-২০০৩  শশশশ...কোই হ্যায়  বিভিন্ন চরিত্র  ২০০৩-২০০৪  জস্সী জ্যায়সী কোই নহীঁ  পরী কপাড়িয়া  ২০০৪-২০০৫  সাথিয়া - পিয়ার কা নয়া এহসাস  অবন্তী অবেরি  ২০০৬  নাচ বালিয়ে  নিজেই    সরাভাই বনাম সরাভাই  দিনকী চক্রবর্তী   রিমিক্স ধারাবাহিক  ছি ছি  দা গ্রেট ইন্ডিয়ান কমেডি শো  পূজা  ২০০৬  সরকার - রিশত কি অনকাহি কাহানি  আনা   টুইংকল বিউটি পার্লার লাজপাত নগর  রাগিনী  নাচ বালিয়ে  নিজেই     ২০০৬-২০০৯  ঘর কি লক্ষ্মী বেটিয়াঁ  চঞ্চল  ২০০৭  জিতে হে ইসকে লিয়ে  রামোনা ২০০৭আগাদম বাগদম তিগদম ক্যাটরিনা পর্ব ১   তথ্যসূত্র    বহিঃসংযোগ   বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী
নকিয়া ২ হল এইচএমডি গ্লোবালের একটি নকিয়া মার্কার বাজেট অ্যান্ড্রয়েড স্মার্টফোন। এটি ৩১ অক্টোবর ২০১৭ তারিখে ঘোষণা করা হয়েছিল।  এই ফোনটি বিশেষ করে এন্ট্রি-লেভেল ইউজারদের জন্য ডিজাইন করা হয়েছে। নকিয়া ২-তে ৫ ইঞ্চি এইচডি ডিসপ্লে এবং মিডিয়াটেক এমটি ৬৭৫৩ চিপসেট ব্যবহার করা হয়েছে। এটি ১ জিবি র‍্যাম ও ৮ জিবি ইন্টারনাল স্টোরেজ সহ আসে।   সবিস্তার বিবরণী    সফটওয়্যার  নকিয়া ২ অ্যানড্রয়েড ৭.১.১ নুগাট এ চালু হয়। তবে অ্যান্ড্রয়েড ওরিও তে আপগ্রেড করা যেতে পারে। জুন ২০১৯-এ তারা অ্যান্ড্রয়েড পাই এ আপডেট করবে না বলে জানায়, কারণ সিস্টেম-অন-চিপ যেটিতে এটি চলে, তা অ্যানড্রয়েড পাই সমর্থন করার মত যথেষ্ট শক্তিশালী নয়।    তথ্যসূত্র   বিষয়শ্রেণী:বন্ধ হওয়া স্মার্টফোন বিষয়শ্রেণী:২০১৭-এ প্রবর্তিত মোবাইল ফোন বিষয়শ্রেণী:নকিয়া অ্যান্ড্রয়েড স্মার্টফোন
This template returns the cyclic integer month number in ISO format (between 01 and 12) of the month whose real number is in parameter. Alternatively, the month can be given with its english name (complete or abbreviated to 3 characters, with capitals or small letters).   Syntax:  {{|month}}  The month value is interpreted modulo 12 (extra leading zeroes are ignored, negative numbers are accepted, all numbers are rounded to floor).   Examples for all standard month numbers:  {{|1}} returns   {{|2}} returns   {{|3}} returns   {{|4}} returns   {{|5}} returns   {{|6}} returns   {{|7}} returns   {{|8}} returns   {{|9}} returns   {{|10}} returns   {{|11}} returns   {{|12}} returns    Examples for month numbers with extra leading zero:  {{|01}} returns   {{|02}} returns   {{|03}} returns   {{|04}} returns   {{|05}} returns   {{|06}} returns   {{|07}} returns   {{|08}} returns   {{|09}} returns    Examples for month number underflows and overflows, from computed values:  {{|-1200}} returns   {{|-1201}} returns   {{|-1212}} returns   {{|-12}} returns   {{|-11}} returns   {{|-10}} returns   {{|-9}} returns   {{|-8}} returns   {{|-7}} returns   {{|-6}} returns   {{|-5}} returns   {{|-4}} returns   {{|-3}} returns   {{|-2}} returns   {{|-1}} returns   {{|-0.9999}} returns   {{|-0.5}} returns   {{|-0.0001}} returns   {{|0}} returns   {{|0.0001}} returns   {{|0.5}} returns   {{|0.9999}} returns   {{|12.0001}} returns   {{|12.5}} returns   {{|12.9999}} returns   {{|13}} returns   {{|14}} returns   {{|24}} returns   {{|1200}} returns   {{|1201}} returns   {{|1212}} returns    Example for invalid month name:  {{|xxx}} returns    See also:  Template:MONTHNAME  Template:MONTHABBREV  Template:MONTHNUMBER
ওয়াদগাঁও সড়ক () ভারতের মহারাষ্ট্র রাজ্যের ইয়াভাতমাল জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে ওয়াদগাঁও সড়ক শহরের জনসংখ্যা হল ৩০,৭৮৬ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৮১%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৭%। সারা ভারতের সাক্ষরতার হার ৫৯.৫%, তার চাইতে ওয়াদগাঁও সড়ক এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
মক্কায় উসমানীয়দের প্রত্যাবর্তন ১৮১৩ () বা মক্কার যুদ্ধ উসমানীয়-সৌদি যুদ্ধের সময় জেদ্দা পুনরুদ্ধার হওয়ার অল্প কয়েকদিন পর সংঘটিত হয়। এসময় দিরিয়ার সেনাবাহিনী ও মক্কার ১,০০০ জন লোক মুহাম্মদ আলি পাশা ও তুসান পাশার কাছে আত্মসমর্পণ করে। তারা উসমানীয় সাম্রাজ্যের পক্ষে শহর পুনরুদ্ধার করেছিলেন।   তথ্যসূত্র   Facey, William & Grant, Gllian: Saudi Arabia by the First Photographers .  Captain G. S. Froster : 'A trip Across the Peninsula – Rehla Abr Al-Jazeera, (Arabic). Mombai – India, 1866.  বিষয়শ্রেণী:উসমানীয়-সৌদি যুদ্ধের লড়াই বিষয়শ্রেণী:উসমানীয় সাম্রাজ্য সম্পর্কিত যুদ্ধ বিষয়শ্রেণী:সৌদি আরবের ইতিহাস বিষয়শ্রেণী:মিশরের সামরিক ইতিহাস বিষয়শ্রেণী:সৌদি আরব জড়িত লড়াই বিষয়শ্রেণী:মক্কার ইতিহাস বিষয়শ্রেণী:উসমানীয় মিশর বিষয়শ্রেণী:Battles and conflicts without fatalities  বিষয়শ্রেণী:প্রাণহানিবিহীন লড়াই ও সংঘাত
উপজেলা নির্বাহী অফিসার (সংক্ষেপে ইউএনও) হলেন উপজেলার মুখ্য কার্যনির্বাহী কর্মকর্তা, উপজেলা পর্যায়ে কেন্দ্রীয় সরকারের অন্যতম প্রতিনিধি এবং বাংলাদেশ সিভিল সার্ভিস (বিসিএস প্রশাসন ক্যাডার) এর একজন সদস্য। এটি বাংলাদেশ সিভিল সার্ভিসের ৬ষ্ঠ গ্রেডের একটি পদ। সাধারণভাবে উপজেলা নির্বাহী অফিসার বাংলাদেশের পদমর্যাদা ক্রম অনুসারে সিনিয়র সহকারী সচিব পদমর্যাদার একটি পদ।   ইতিহাস  উপজেলা গঠনের আগে প্রত্যেক জেলায় মহকুমা ছিল। প্রত্যেক মহকুমায় প্রশাসনিক কার্যাবলী সম্পাদনের জন্য একজন মহকুমা প্রশাসক বা সাব-ডিভিশনাল অফিসার (এসডিও) নিয়োজিত ছিল। পরবর্তীতে সামরিক শাসক রাষ্ট্রপতি হুসেইন মুহাম্মদ এরশাদের আমলে স্থানীয় সরকার (উপজেলা পরিষদ ও উপজেলা পুনর্গঠন) অধ্যাদেশের মাধ্যমে উপজেলা নির্বাহী অফিসারের পদ সৃষ্টি করা হয়। ১৯৮২ সালে, এরশাদ সরকার প্রশাসনিক পুনর্গঠন ও সংস্কার কমিটি গঠন করে, যার কাজ হল জনগণের সরাসরি ভোটে নির্বাচিত একজন চেয়ারম্যানের নেতৃত্বে উপজেলা পরিষদ নামে একটি প্রতিনিধিত্বশীল স্থানীয় সরকার ব্যবস্থা চালু করা। সরকার শহর এলাকার বাইরে প্রতিটি থানাকে উপজেলায় উন্নীত করে এবং প্রথমে থানা নির্বাহী অফিসারের পদ সৃষ্টি করে, যা পরবর্তীতে থানা নির্বাহী অফিসার থেকে নাম পরিবর্তন করে উপজেলা নির্বাহী অফিসার করা হয়।   দায়িত্ব   উপজেলা পরিষদের মুখ্য নির্বাহী কর্মকর্তা হিসেবে কাজ করা এবং উপজেলা পরিষদের নীতি ও সিদ্ধান্ত বাস্তবায়নে উপজেলা পরিষদের চেয়ারম্যানকে সহায়তা দান।  সমন্বিত উপজেলা উন্নয়ন পরিকল্পনাসহ উপজেলা পর্যায়ে সকল উন্নয়ন কর্মকাণ্ড তত্ত্বাবধানে চেয়ারম্যানকে সাহায্য করা।  ফৌজদারি কার্যবিধি ১৮৯৮ এর ১৪৪ ধারার অধীনে ক্ষমতা প্রয়োগ এবং সার্বিকভাবে নির্বাহী ম্যাজিস্ট্রেটের দায়িত্ব পালন।  প্রাকৃতিক দুর্যোগের পর জরুরি ত্রাণতৎপরতায় অংশগ্রহণ  রাজস্ব ও বাজেট তত্ত্বাবধান  উপজেলাতে সকল সরকারি নির্দেশাবলির অনুসরণ নিশ্চিতকরণ  উপজেলা পর্যায়ে সকল প্রশিক্ষণ কর্মকাণ্ড সমন্বয়  তার অধীনস্থ কর্মকর্তা ও কর্মচারীদের বেতন গ্রহণ ও বণ্টন  অধীনস্থ কর্মকর্তা ও কর্মচারীদের কার্যাদি তত্ত্বাবধান  প্রটোকল সম্পর্কিত দায়িত্ব পালন  সরকার অথবা উপজেলা পরিষদ চেয়ারম্যান কর্তৃক তার উপর ন্যস্ত অন্যান্য দায়িত্ব সম্পাদন।   আরও দেখুন   বিভাগীয় কমিশনার  জেলা প্রশাসক   তথ্যসূত্র    বহিঃসংযোগ     বিষয়শ্রেণী:বাংলাদেশের উপজেলা বিষয়শ্রেণী:বাংলাদেশী সরকারি চাকরিজীবী
দেশভাগ সংগ্রহালয় অমৃতসর নগরীর ভেতর, টাউন হলে অবস্থিত একটি সার্বজনীন সংগ্রহালয়। ১৯৪৭ সালে ব্রিটিশ ভারত দুটি স্বাধীন রাষ্ট্র ভারত ও পাকিস্তানে বিভক্ত হওয়ার ঠিক পরবর্তিতে বিভিন্ন ধর্মীয় গোষ্ঠীগুলোর মাঝে যে ভয়াবহ দাঙ্গা ঘটে সেই সম্পর্কিত গল্প, উপকরণ এবং হরেক নথিগুলির একটি কেন্দ্রীয় ভাণ্ডার হয়ে ওঠাই দেশভাগ সংগ্রহালয়ের লক্ষ্য। সংগ্রহালয়টি ২৫শে আগস্ট ২০১৭ সালে উদ্বোধন করা হয়।  ইতিহাস  ১৯৪৭ সালের ভারত বিভাজনের ফলে ব্রিটিশ ভারতের পাঞ্জাব প্রদেশ (ও একই সঙ্গে বেঙ্গল প্রেসিডেন্সিও) দ্বিখণ্ডিত হয়। পাঞ্জাব প্রদেশ ভেঙে পাঞ্জাব প্রদেশ (পাকিস্তান) ও পাঞ্জাব রাজ্য (ভারত) গঠিত হয়। বেঙ্গল প্রেসিডেন্সি ভেঙে গঠিত হয় পশ্চিমবঙ্গ রাজ্য (ভারত) ও পূর্ব পাকিস্তান প্রদেশ (পাকিস্তান)। ভারত বিভাজনের অব্যবহিত পূর্বে পাঞ্জাব অঞ্চলে যে ধর্মীয় দাঙ্গা বেধেছিল, তাতে উভয় ধর্মের দুই লক্ষ থেকে পাঁচ লক্ষ জন মানুষ প্রাণ হারিয়েছিলেন। ইউএনএইচসিআর-এর হিসেব অনুযায়ী, ১ কোটি ৪০ লক্ষ হিন্দু, শিখ ও মুসলমান ভারত বিভাজনের ফলে বাস্তুচ্যুত হয়েছিলেন এবং এর ফলে মানব ইতিহাসের বৃহত্তম দেশত্যাগের ঘটনাটি ঘটেছিল।  দেশভাগের ফলে যারা ক্ষতিগ্রস্ত হয়েছিলেন, যারা প্রাণ হারিয়েছিলেন তাদের স্মৃতি স্মরণে পাঞ্জাব সরকার যুক্তরাজ্যের আর্টস অ্যান্ড কালচারাল হেরিটেজ ট্রাস্টের সঙ্গে মিলে এই সংগ্রহালয়টি প্রতিষ্ঠা করে। thumb|left|দেশভাগ সংগ্রহালয়ের প্ৰধান ফটক   তথ্যসূত্র   বিষয়শ্রেণী:ভারতের জাতীয় জাদুঘর বিষয়শ্রেণী:অমৃতসর বিষয়শ্রেণী:ভারতের ইতিহাস জাদুঘর বিষয়শ্রেণী:অমৃতসরের দর্শনীয় স্থান
return {   lang = "en, fr",   ["AB"] = {name="Alberta"},   ["BC"] = {name="British Columbia",isonames={en="British Columbia",fr="Colombie-Britannique"}},   ["MB"] = {name="Manitoba"},   ["NB"] = {name="New Brunswick",isonames={en="New Brunswick",fr="Nouveau-Brunswick"}},   ["NL"] = {name="Newfoundland and Labrador",isonames={en="Newfoundland and Labrador",fr="Terre-Neuve-et-Labrador"}},   ["NS"] = {name="Nova Scotia",isonames={en="Nova Scotia",fr="Nouvelle-Écosse"}},   ["ON"] = {name="Ontario"},   ["PE"] = {name="Prince Edward Island",isonames={en="Prince Edward Island",fr="Île-du-Prince-Édouard"}},   ["QC"] = {name="Quebec",isonames={en="Quebec",fr="Québec"}},   ["SK"] = {name="Saskatchewan"},   ["NT"] = {name="Northwest Territories",isonames={en="Northwest Territories",fr="Territoires du Nord-Ouest"}},   ["NU"] = {name="Nunavut"},   ["YT"] = {name="Yukon"} }